Värssu

Värssu on küla Hiiu maakonnas Hiiumaa valla idaosas Hellamaa lahe ääres. Kuni 2017. aasta Eesti omavalitsuste haldusreformini kuulus küla Pühalepa valda.

Värssu piirneb põhjas Hellamaa, läänes Tempa, lõunas Kerema ja idas Puliste külaga.

Nimi
Paul Ariste pakkus kohanime vasteks sõna "värss" (’noor pull'). Asulat on 1688. aastal esmamainitud nimega Werßi.

Loodus
Värssu koosseisu kuulub Silmakrassi saar.

Elanike arv 
Värssu külas elas 2011. aasta rahvaloenduse andmetel 10 inimest. Küla kõik elanikud olid eestlased.

 Elanike arv  Aasta47  195942  197070  197950 198916  200010 201116 2021

Talud 

Värssu ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Jüriste  Kübar 2  Laane Prikk 3  Laasi  Hanikat, Maripuu 4   Leemendi Roos 5  Leena Valdmani Saarnak 6  Lukk Luki 7  Mihkli  Männamaa 8  Otti  Reggi 9   Paavli  Havvi 10  Peedu   Helman 11 Seliti   Liik 12  Tooma  Havik 13  Uustalu  Maidla

Ajalugu 
Värssu kuulus ajalooliselt Pühalepa kihelkonda, algul Vaemla ja hiljem Randvere mõisa alla. 1688. aastal elasid alal talunikud Werßi Jörgen ja Werßi Hinrich. Läänemaa 1725–1726 adramaarevisjoni järgi elasid Randvere külas talunikud Wehrso Matz, Wehrso Greiss ja Wehrso Ado.

1835. aastal oli külas kuus talu, mille elanikud said perekonnanimeks nime Hammer, Harakas (Harrakas), Havi (Hawwy), Kamm, Kimber, Kottri, Müürisepp (Mürisep), Nirk, Peenar (Penar), Reha (Rehha), Sagor (Saggor), Tammik ja Ulmer.Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

Aastatel 1977–1997 kuulus Värssu koosseisu Puliste.

Taristu
Värssu edelaosa piirneb Heltermaa–Kärdla–Luidja maanteega, kus algab küla edelast loodesse läbiv Värssu tänav. Küla loodeosas on Hilleste–Hellamaa tee. Külas asub Värssu sadam.

Vaata ka
Eesti külade loend

Viited

Kategooria:Hiiumaa valla külad